Șefa Inspectoratului Școlar Județean Neamț, Florentina Luca-Moise, și-a dat demisia după aproape doi ani la conducerea ISJ. Recent a fost exclusă din PSD pentru că ar fi "trădat" partidul
Șefa Inspectoratului Școlar Județean (ISJ) Neamț, Florentina Luca-Moise, și-a dat demisia de la conducerea ISJ luni după-amiază, 11 martie, după cum a anunțat aceasta pe pagina de Facebook de politician. Potrivit surselor Edupedu.ro, demisia ar veni pe fondul lipsei de susținere politică, după ce a fost exclusă din PSD la începutul lunii pentru că nu a respectat deciziile interne ale organizației.
Luca era șefă ISJ Neamț din aprilie 2022 și funcția deținută de aceasta ar urma să fie preluată de un profesor care nu este actual inspector școlar în ISJ Neamț, conform informațiilor Edupedu.ro.
Luca-Moise "a acționat împotriva intereselor partidului", a transmis pe 1 martie într-un comunicat conducerea organizației județene. Excluderea a venit în aceeași zi în care Luca-Moise, consilieră locală, a votat alături de PNL la o ședință de Consiliu local în Piatra Neamț pentru numirea în funcția de viceprimar a unui coleg de partid, și el ulterior exclus din PSD, potrivit presei locale.
Votul său, potrivit surselor Edupedu.ro, alăturat consilierilor locali din partea PNL, a fost catalogat drept trădare într-un comunicat al organizației județene (…).
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank